คําสั่งกรมสรรพากรที่ ป. 87/2542เรื่อง การยื่นแบบและการชําระภาษีมูลค่าเพิ่มจากการขายทอดตลาดทรัพย์สินของผู้ประกอบการจดทะเบียนตามมาตรา 83/5 แห่งประมวลรัษฎากร-----------------------------------------------เพื่อให้เจ้าพนักงานสรรพากรถือเป็นแนวทางปฏิบัติสําหรับกรณีการยื่นแบบและการชําระภาษีมูลค่าเพิ่มจากการขายทอดตลาดทรัพย์สินของผู้ประกอบการจดทะเบียน ตามมาตรา 83/5 แห่งประมวลรัษฎากร กรมสรรพากรจึงมีคําสั่งดังต่อไปนี้ข้อ ๑ กรณีส่วนราชการเป็นผู้ทอดตลาดและได้ขายทอดตลาดทรัพย์สินของผู้ประกอบการจดทะเบียน ส่วนราชการต้องจัดทําใบเสร็จรับเงินส่งมอบให้แก่ผู้ซื้อในการขายทอดตลาด และจัดทําสําเนาใบเสร็จรับเงินส่งมอบให้แก่ผู้ประกอบการจดทะเบียนเจ้าของทรัพย์สินตามมาตรา 83/5 วรรคสาม แห่งประมวลรัษฎากรใบเสร็จรับเงินตามวรรคหนึ่ง เป็นใบกํากับภาษีตามมาตรา 77/1 (22) แห่งประมวลรัษฎากรผู้ประกอบการจดทะเบียนเจ้าของทรัพย์สินต้องนํามูลค่าของทรัพย์สินที่รวมภาษีมูลค่าเพิ่มตามสําเนาใบเสร็จรับเงินตามวรรคหนึ่ง ไปลงรายการในรายงานภาษีขาย ตามมาตรา 87(1) แห่งประมวลรัษฎากร และนํามูลค่าของทรัพย์สินและจํานวนภาษีมูลค่าเพิ่มดังกล่าวไปยื่นแบบแสดงรายการภาษีมูลค่าเพิ่ม (แบบ ภ.พ.30) ตามมาตรา 83 แห่งประมวลรัษฎากรกรณีผู้ซื้อในการขายทอดตลาดตามวรรคหนึ่ง เป็นผู้ประกอบการจดทะเบียน ผู้ซื้อมีสิทธินําใบเสร็จรับเงินของส่วนราชการไปถือเป็นภาษีซื้อในการคํานวณภาษีมูลค่าเพิ่มข้อ ๒ กรณีส่วนราชการขายทรัพย์สินของผู้ประกอบการจดทะเบียนที่ถูกยึดมาตามกฎหมายโดยวิธีอื่นนอกจากการขายทอดตลาด ส่วนราชการ ผู้ประกอบการจดทะเบียนเจ้าของทรัพย์สิน และผู้ซื้อในการขายทอดตลาด ยังคงมีหน้าที่จะต้องปฏิบัติตามข้อ 1ข้อ ๓ กรณีส่วนราชการขายทอดตลาดทรัพย์สินตามข้อ 1 และข้อ 2 ไม่รวมถึงการขายของลักลอบหนีศุลกากร หรือการขายทรัพย์สินของส่วนราชการซึ่งตามกฎหมายต้องดําเนินการขายทอดตลาดหรือขายโดยวิธีอื่นก่อนที่ของหรือทรัพย์สินนั้นจะตกเป็นของแผ่นดินข้อ ๔ กรณีผู้ทอดตลาดที่ไม่ใช่ส่วนราชการและได้ขายทอดตลาดทรัพย์สินของผู้ประกอบการจดทะเบียน ผู้ทอดตลาดต้องจัดทําใบกํากับภาษีในนามของผู้ประกอบการจดทะเบียนเจ้าของทรัพย์สิน ตามมาตรา 86/3 แห่งประมวลรัษฎากร โดยส่งมอบต้นฉบับ ใบกํากับภาษีให้แก่ผู้ซื้อในการขายทอดตลาด และส่งมอบสําเนาใบกํากับภาษีให้แก่ผู้ประกอบการจดทะเบียนเจ้าของทรัพย์สินผู้ทอดตลาดที่ไม่ใช่ส่วนราชการตามวรรคหนึ่ง หมายถึง ผู้ดําเนินการในการขายทอดตลาดซึ่งประกอบกิจการเป็นอาชีพตามกฎหมายว่าด้วยการประกอบธุรกิจการขายทอดตลาดการจัดทําใบกํากับภาษีตามวรรคหนึ่ง ให้ใช้แบบพิมพ์ใบกํากับภาษีของผู้ทอดตลาด และต้องมีรายการอย่างน้อยดังต่อไปนี้(1) คําว่า " ใบกํากับภาษี " ในที่ที่เห็นได้เด่นชัด(2) ชื่อ ที่อยู่ และเลขประจําตัวผู้เสียภาษีอากรของผู้ทอดตลาดที่จัดทําใบกํากับภาษี(3) ชื่อ ที่อยู่ และเลขประจําตัวผู้เสียภาษีอากรของผู้ประกอบการจดทะเบียนเจ้าของทรัพย์สิน ซึ่งรายการดังกล่าวจะตีพิมพ์ จัดทําขึ้นด้วยระบบคอมพิวเตอร์ ประทับด้วยตรายาง เขียนด้วยหมึก พิมพ์ดีด หรือทําให้ปรากฏขึ้นด้วยวิธีการอื่นใดในลักษณะทํานองเดียวกันก็ได้(4) ชื่อ ที่อยู่ ของผู้ซื้อทรัพย์สิน(5) หมายเลขลําดับของใบกํากับภาษี และหมายเลขลําดับของเล่ม(ถ้ามี)(6) ชื่อ ชนิด ประเภท ปริมาณ และมูลค่าของทรัพย์สิน(7) จํานวนภาษีมูลค่าเพิ่มที่คํานวณจากมูลค่าของทรัพย์สิน โดยให้แยกออกจากมูลค่าของทรัพย์สินให้ชัดแจ้ง(8) วัน เดือน ปี ที่จัดทําใบกํากับภาษีกรณีผู้ซื้อในการขายทอดตลาดตามวรรคหนึ่ง เป็นผู้ประกอบการจดทะเบียน ผู้ซื้อมีสิทธินําใบกํากับภาษีตามวรรคสามไปถือเป็นภาษีซื้อในการคํานวณภาษีมูลค่าเพิ่มข้อ ๕ ผู้ทอดตลาดที่ไม่ใช่ส่วนราชการตามข้อ 4 มีหน้าที่ต้องยื่นแบบนําส่งภาษีมูลค่าเพิ่ม (แบบ ภ.พ.36) ที่ผู้ประกอบการจดทะเบียนเจ้าของทรัพย์สินมีหน้าที่ต้องเสียต่อกรมสรรพากร ภายใน 7 วัน นับแต่วันสิ้นเดือนของเดือนที่ขายทอดตลาด และผู้ซื้อในการขายทอดตลาดจ่ายเงินค่าทรัพย์สินให้แก่ผู้ทอดตลาดผู้ประกอบการจดทะเบียนเจ้าของทรัพย์สินซึ่งได้รับสําเนาใบกํากับภาษีจากผู้ทอดตลาดที่ไม่ใช่ส่วนราชการตามข้อ 4 ไม่ต้องนํามูลค่าของทรัพย์สินและจํานวนภาษีมูลค่าเพิ่มตามสําเนาใบกํากับภาษีไปลงรายการในรายงานภาษีขายตามมาตรา 87(1) แห่งประมวลรัษฎากร และไม่ต้องนํามูลค่าของทรัพย์สินและจํานวนภาษีมูลค่าเพิ่มดังกล่าวไปยื่นแบบแสดงรายการภาษีมูลค่าเพิ่ม (แบบ ภ.พ.30) ตามมาตรา 83 แห่งประมวลรัษฎากรให้ผู้ทอดตลาดตามวรรคหนึ่ง ส่งมอบต้นฉบับใบเสร็จรับเงินของกรมสรรพากรให้แก่ผู้ประกอบการจดทะเบียนเจ้าของทรัพย์สิน และถ่ายเอกสารใบเสร็จรับเงินดังกล่าวเก็บรักษาไว้พร้อมที่จะให้เจ้าพนักงานสรรพากรตรวจสอบได้ทันทีข้อ ๖ ระเบียบ คําสั่ง หนังสือตอบข้อหารือ หรือแนวทางปฏิบัติใดที่ขัดหรือแย้งกับคําสั่งนี้ ให้เป็นอันยกเลิกผู้มีอํานาจลงนาม - สั่ง ณ วันที่ 3 กันยายน พ.ศ. 2542 ร้อยเอกสุชาติ เชาว์วิศิษฐอธิบดีกรมสรรพากร